KOMISSION PÄÄTÖS,
tehty 10 päivänä kesäkuuta 1994,
naudansukuisten eläinten alkioiden yhteisöön suuntautuvaan vientiin kolmansissa maissa hyväksyttyjen alkionsiirtoryhmien luettelosta tehdyn päätöksen 92/452/ETY muuttamisesta (94/387/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta annetun neuvoston direktiivin 89/556/ETY(1), sellaisena kuin se on viimeksi muutettuna direktiivillä 93/52/ETY(2), ja erityisesti sen 8 artiklan,
sekä katsoo, että
komission päätöksessä 92/452/ETY(3), sellaisena kuin se on viimeksi muutettuna päätöksellä 94/221/EY(4), on laadittu luettelo naudansukuisten eläinten alkioiden yhteisöön suuntautuvaan vientiin kolmansissa maissa hyväksytyistä alkionsiirtoryhmistä,
Amerikan yhdysvaltojen toimivaltaiset eläinlääkintäviranomaiset ovat toimittaneet tiedon alueillaan hyväksyttyjen ryhmien luetteloon tehtävistä muutoksista; Itävalta ja Sveitsi ovat toimittaneet luettelot alueillaan hyväksytyistä ryhmistä,
olisi siis tarpeen muuttaa hyväksyttyjen ryhmien luettelo Yhdysvaltojen osalta ja laatia Itävaltaa ja Sveitsiä koskevat luettelot, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 92/452/ETY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä kesäkuuta 1994.